สะดือบวม(ข้างใน) กดแล้วเจ็บ ขยับตัว ลุก นั่ง เดิน ไอ จาม มีอาการเจ็บ แสบท้องเป็นพักๆ ไม่มีอาการอื่นๆร่วมด้วย เป็นมา5วันแล้วค่ะ ไม่มีหนองนะคะ แต่รู้สึกเจ็บแบบใช้ชีวิตลำบากอ่ะค่ะ
สวัสดีค่ะ งาน,อาการสะดือบวม กดแล้วเจ็บ อาจเกิดจาก- มีการอักเสบของเนื้อเยื่อ (cellulitis) ซึ่งจะทำให้ผิวหนังมีอาการบวมแดง มีอาการเจ็บและปวดร่วมด้วย นอกจากนี้อาจมีไข้ อ่อนเพลีย ปวดเมื่อยตามตัว สาเหตุเกิดจากการติดเชื้อแบคทีเรียจากผิวหนังที่มีรอยแผล หรือรอยแยกเล็ก หรือแผลถลอกเล็กๆ ที่อาจเกิดจากการเกา- มีซีสต์ไขมันใต้ผิวหนัง โดยปกติ ซีสต์จะไม่ได้ทำให้เกิดอาการเจ็บ แต่หากมีการอักเสบ ก็จะทำให้มีอาการเจ็บและปวดได้- เป็นเยื่อบุโพรงมดลูกที่เจริญผิดที่ และมาอยู่บริเวณใต้ผิวหนังใกล้สะดือ ซึ่งมักทำให้เจ็บ ปวด โดยเฉพาะในช่วงก่อนที่ประจำเดือนจะมาได้- เป็นต่อมน้ำเหลือง ที่เกิดจากมะเร็งกระจายมา แต่ก็จะต้องมีอาการผิดปกติอื่นๆ ร่วมของมะเร็งแต่ละชนิดร่วมด้วย- อาจเป็นก้อนเนื้องอกที่อยู่ในช่องท้อง โดยมาอยู่บริเวณใกล้สะดือ จึงทำให้คลำเหมือนมีก้อนบริเวณสะดือได้ เช่น การมีเนื้องอกมดลูกขนาดใหญ่ หรืออาจเกิดจากการตั้งครรภ์ก็ได้หากสะดือยังคงบวม และยังคงเจ็บสะดือเวลาที่ขยับตัว ก็ควรไปพบแพทย์เพื่อตรวจหาสาเหตุค่ะ ในเบื้องต้น ไม่ควรไปจับ กดสะดือบ่อยๆ เพระาจะยิ่งทำให้เจ็บได้ค่ะ